
I Vispārīgā informācija

1. Informācija par pasūtītāju:

Nosaukums: Jāzepa Vītola Latvijas Mūzikas akadēmija
Reģistrācijas numurs: 90000028796
Adrese: Krišjāņa Barona iela 1, Rīga, LV-1050
E-pasts: vadims.fjodorovs@jvlma.lv 
Tālruņa numurs: +371 27446112
Pircēja profila adrese: https://www.eis.gov.lv/EKEIS/Supplier/Organizer/1096 

2. Informācija par iepirkuma priekšmetu:

2.1. Iepirkuma priekšmeta apraksts un apjoms: 

Iepirkuma priekšmetu veido projektēšanas un autoruzraudzības pakalpojumi.

Projektēšanas un autoruzraudzības pakalpojumi jāsniedz saskaņā ar:

1) tehniskās specifikācijas (projektēšanas uzdevuma) noteikumiem*;

*tehniskā specifikācija (projektēšanas uzdevums) aktualizēta 13.07.2026.

2) iepirkuma līguma noteikumiem;
3) normatīvo aktu noteikumiem, kas regulē attiecīgo pakalpojumu sniegšanas kārtību.

2.2. Iepirkums nav sadalīts daļās. Iepirkums nav sadalīts daļās, jo iepirkuma priekšmetu veido vienas un vienotas būves (objekta) būvdarbu projektēšana. Projektējamie risinājumi, savukārt, ir tehniski un tehnoloģiski saistīti. Projektēšana un autoruzraudzība nav nodalīta, jo faktiski veido vienotu pakalpojumu sniegšanas ķēdi, kā arī nodrošina izņēmuma tiesību aizsardzību.

2.3. CPV kodi: 

71000000-8 (arhitektūras, būvniecības, inženiertehniskie un pārbaudes pakalpojumi);
71220000-6 (arhitektūras projektēšanas pakalpojumi);
71320000-7 (inženiertehniskās projektēšanas pakalpojumi); 
71248000-8 (projekta un dokumentācijas uzraudzība).

3. Iepirkuma līguma izpildes laiks un vieta:

3.1. Iepirkuma līguma izpildes termiņš:

Būvniecības ieceres dokumentācijas izstrādes termiņš ir 90 kalendāra dienas no iepirkuma līguma noslēgšanas (spēkā stāšanās) dienas.

Autoruzraudzības veikšanas termiņš ir visā būvdarbu veikšanas laikā līdz būves pieņemšanai ekspluatācijā.*

*provizoriskais autoruzraudzības veikšanas termiņš ir 120 kalendāra dienas

Pēc būvniecības ieceres dokumentācijas izstrādes pasūtītājs veiks attiecīgo būvdarbu iepirkumu. Šāda būvdarbu iepirkuma norises termiņš, kā arī termiņš, kas nepieciešams, lai noslēgtu būvdarbu līgumu un uzsāktu attiecīgos būvdarbus, provizoriski kopsummā ir 70 kalendāra dienas

Detalizēti līguma izpildes termiņi skatāmi iepirkuma līguma projektā, šī nolikuma 12.pielikumā. 

3.2. Iepirkuma līguma izpildes vieta (objekta atrašanās vieta): Krišjāņa Barona iela 1, Rīga, Latvija.

4. Piedāvājumu iesniegšanas kārtība, atvēršanas vieta, datums un laiks:

4.1. Piedāvājumi iesniedzami elektroniski Elektronisko iepirkumu sistēmas e-konkursu apakšsistēmā (EIS): https://www.eis.gov.lv/EKEIS/Supplier/Organizer/23279  . 
4.2. Piedāvājumu iesniegšanas termiņš ir norādīts EIS, pie šī iepirkuma, sistēmas sadaļā/iedalījumā "Iepirkuma termiņi".
4.3. Piedāvājumu atvēršana notiks EIS. 
4.4. Piedāvājumu atvēršanas termiņš ir norādīts EIS, pie šī iepirkuma, sistēmas sadaļā/iedalījumā "Iepirkuma termiņi".
4.5. Ārpus EIS vai pēc EIS noteiktā piedāvājumu iesniegšanas termiņa iesniegtie piedāvājumi netiek pieņemti, izskatīti un atvērti.

5. Informācijas iegūšana, apmaiņa un papildu informācijas sniegšana:

5.1. Papildu informāciju ieinteresētajiem piegādātājiem ir tiesības pieprasīt vienā no šādiem veidiem:
5.1.1. EIS, izmantojot sistēmas funkcionalitāti/piedāvātos rīkus;
5.1.2. nosūtot informācijas pieprasījumu uz e-pastu: vadims.fjodorovs@jvlma.lv 
5.2. Papildu informācija tiek nosūtīta tam ieinteresētajam piegādātājam, kas attiecīgo informāciju bija pieprasījis, kā arī ievietota (publicēta) EIS.
5.3. Iepirkuma nolikuma izmaiņas (ja tādas tiek veiktas), piemēram, grozījumi vai precizējumi, tiek ievietotas (publicētas) EIS.
5.4. EIS ievietotā (publicētā) papildu informācija un iepirkuma nolikuma izmaiņas ir saistošas visiem pretendentiem. Ieinteresēto piegādātāju/pretendentu pienākums ir patstāvīgi un pastāvīgi sekot līdzi minētai informācijai un izmaiņām un ņemt to vērā, gatavojot un iesniedzot piedāvājumus.
5.5. Ieinteresētajam piegādātājam ir tiesības ierosināt, lai tiek rīkota ieinteresēto piegādātāju sanāksme. Ieinteresēto piegādātāju sanāksme tiek rīkota tikai tādā gadījumā, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto EIS (pircēja profilā) vismaz trīs dienas iepriekš. Sanāksmes laikā tiek sniegta papildu informācija un atbildes uz uzdotajiem jautājumiem.

6. Objekta apsekošana:

6.1. Objekta apsekošana nav obligāta prasība piedāvājuma iesniegšanai iepirkumā.
6.2. Ieinteresētais piegādātājs ir tiesīgs veikt objekta apsekošanu. 
6.3. Lai veiktu objekta apsekošanu, ieinteresētajam piegādātājam šādai apsekošanai ir jāpiesakās. Lai pieteiktos objekta apsekošanai, ir jānosūta objekta apsekošanas pieprasījums (brīvā formā) uz e-pastu: vadims.fjodorovs@jvlma.lv ne vēlāk kā 2 darbdienas pirms vēlamā objekta apsekošanas laika. Pasūtītājs atbildes e-pastā informē šādu pieprasījumu nosūtījušo ieinteresēto piegādātāju par konkrētu objekta apsekošanas laiku (laika periodā no plkst. 9:00 līdz plkst. 16:00). Objekta apsekošana notiek klātesot pasūtītāja pārstāvim.
6.4. Ieinteresētā piegādātāja pārstāvim pirms objekta apsekošanas jāuzrāda pasūtītāja pārstāvim izdota pilnvara, kas pilnvaro ieinteresēto piegādātāja pārstāvi dalībai apsekošanā. Šī punkta noteikumi nav ņemami vērā, ja ieinteresētā piegādātāja pārstāvja pārstāvniecības tiesības var tikt pārbaudītas publiski (piemēram, ja tās ir norādītas publiski Uzņēmumu reģistra datubāzē).
6.5. Ja pretendents neveic objekta apsekošanu, tad tas, nosakot ar iepirkuma līguma izpildi saistītās izmaksas, uzņemas ar izmaksu noteikšanu saistītos riskus, kas saistīti ar objekta stāvokli dabā (tādu stāvokli, kas bija/būtu konstatējams objekta apsekošanas laikā).

II Piedāvājuma nodrošinājums un saistību izpildes nodrošinājumi

7. Prasības piedāvājuma nodrošinājumam: piedāvājuma nodrošinājums nav paredzēts.

8. Prasības saistību izpildes nodrošinājumiem: saistību izpildes nodrošinājumi nav paredzēti.

III Piedāvājuma noformējums un iesniegšana, 
prasības pretendentiem un iesniedzamie dokumenti

9. Prasības attiecībā uz piedāvājuma noformējumu un iesniegšanu:

9.1. Piedāvājumu variantu iesniegšana ir aizliegta.
9.2. Piedāvājumā jāiekļauj šādi dokumenti:
[bookmark: _2et92p0]
	Iesniedzamais dokuments
	Nolikuma noteikumi
	Iesniegšanas nosacījumi

	9.2.1. pieteikums par piedalīšanos iepirkumā
	Nolikuma 10.1.punkts
	Obligāti

	9.2.2. vienošanās par piegādātāju apvienības izveidošanu
	Nolikuma 10.5.punkts
	Tikai gadījumā, ja dokuments/i iesniedzami atbilstoši nolikuma noteikumiem

	9.2.3. komersanta reģistrāciju apliecinoši dokumenti 
	Nolikuma 11.1.punkts
	Tikai gadījumā, ja dokuments/i iesniedzami atbilstoši nolikuma noteikumiem

	9.2.4. dokumenti, kas apliecina tiesības sniegt projektēšanas un autoruzraudzības pakalpojumus Latvijas Republikā
	Nolikuma 11.2.punkts
	Tikai gadījumā, ja dokuments/i iesniedzami atbilstoši nolikuma noteikumiem

	9.2.5. informācija par pretendenta pieredzi un pretendenta pieredzi apliecinoši dokumenti
	Nolikuma 13.1.punkts
	Obligāti

	9.2.6. speciālistu saraksts
	Nolikuma 13.2.punkts
	Obligāti

	9.2.7. speciālistu apliecinājumi
	Nolikuma 13.3.punkts
	Tikai gadījumā, ja speciālists nav pretendenta vai tā apakšuzņēmēja darbinieks

	9.2.8. informācija par apakšuzņēmējiem un informācija par personām, uz kuru iespējām pretendents balstās
	Nolikuma 10.3.punkts un 10.4.punkts
	Tikai gadījumā, ja tiek piesaistīti apakšuzņēmēji un/vai pretendents balstās uz citas personas iespējām

	9.2.9. apakšuzņēmēju apliecinājumi
	Nolikuma 10.3.punkts
	Tikai gadījumā, ja tiek piesaistīti apakšuzņēmēji

	9.2.10. personu, uz kuru iespējām pretendents balstās, lai apliecinātu tā atbilstību izvirzītajām kvalifikācijas prasībām, apliecinājumi
	Nolikuma 10.4.punkts
	Tikai gadījumā, ja pretendents balstās uz citas personas iespējām, lai apliecinātu tā atbilstību izvirzītajām kvalifikācijas prasībām

	9.2.11. finanšu piedāvājums
	Nolikuma 14.punkts
	Obligāti

	9.2.12. tehniskais piedāvājums
	Nolikuma 15.punkts
	Obligāti

	9.2.13. būvniecības ieceres dokumentācijas izstrādes vadītāja pieredzi apliecinoši dokumenti
	Nolikuma 20.2.punkts
	Tikai gadījumā, ja norāda būvniecības ieceres dokumentācijas izstrādes vadītāja pieredzi kvalitātes kritērija ietvaros



9.3. Aizpildāmās veidlapas (formas), kas norādītas nolikumā, pretendents aizpilda, ievērojot attiecīgās veidlapas (formas) saturu un prasības.
9.4. Ja piedāvājums vai kāda tā daļa satur komercnoslēpumu, pretendentam piedāvājumā jānorāda, kura informācija ir komercnoslēpums un kāds ir šāda statusa tiesiskais pamats. Pretendents nevar prasīt ievērot komercnoslēpumu attiecībā uz informāciju, kas ir vispārpieejama vai izpaužama bez pretendenta piekrišanas/atļaujas saskaņā ar normatīvajiem aktiem.
9.5. Sagatavojot piedāvājumu, pretendents ievēro, ka:
9.5.1. dokumenti jāsagatavo kā atsevišķi dokumenti ar standarta biroja programmatūras rīkiem lasāmā formātā, piemēram, bet ne tikai, .doc ; .docx ; .pdf ; .odt ; .xlsx;
9.5.2. iesniegtajiem dokumentiem jābūt latviešu valodā. Ja kāds no iesniegtajiem dokumentiem ir citā valodā, pretendentam jāpievieno tulkojums latviešu valodā;
9.5.3. iesniegtajiem dokumentiem jābūt skaidri salasāmiem.
9.6. Piedāvājums jāiesniedz elektroniski EIS, izmantojot un ievērojot šādas iespējas:
9.6.1. izmantojot EIS funkcionalitāti/piedāvātos rīkus, aizpildot EIS ievietotās veidlapas (formas);
9.6.2. elektroniski aizpildāmos dokumentus sagatavojot ārpus EIS un sagatavotos dokumentus pēc tam augšupielādējot EIS.
9.7. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
9.8. Piedāvājumu pretendents pēc saviem ieskatiem paraksta ar drošu elektronisko parakstu vai EIS piedāvāto elektronisko parakstu.

10. Vispārīgās prasības, lai novērtētu pretendenta atbilstību, un iesniedzamie dokumenti: 

	Punkts
	Prasība
	Iesniedzamie dokumenti

	10.1.
	Pretendentam jāpiekrīt dalībai iepirkumā atbilstoši nolikuma prasībām.
	Pieteikums par piedalīšanos iepirkumā saskaņā ar nolikuma 1.pielikumā esošo veidlapu (formu).

	10.2.
	Pretendentam jānodrošina, ka:

· piedāvājumā netiek ietvertas Krievijas Federācijas un Baltkrievijas Republikas izcelsmes preces un pakalpojumi;
UN
· iepirkuma līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.

Skaidrojums: 

Preces (kā gala produkta) izcelsmi nosaka pēc gala produkta izcelsmes valsts. Juridiskas personas sniegta pakalpojuma izcelsmi nosaka pēc attiecīgās juridiskas personas reģistrācijas valsts. Fiziskas personas sniegta pakalpojuma izcelsmi nosaka pēc attiecīgās fiziskas personas valstspiederības (t.i. attiecīgā fiziska persona nedrīkst būt Krievijas Federācijas vai Baltkrievijas Republikas pilsonis).

Ierobežojums/aizliegums iepirkuma līguma izpildē ietvert Krievijas Federācijas un Baltkrievijas Republikas izcelsmes preces un pakalpojumus attiecas arī uz:
1) piesaistītajiem apakšuzņēmējiem;
2) personām, uz kuru spējām pretendents balstās, lai apliecinātu atbilstību kvalifikācijas prasībām;
3) iepirkuma līguma izpildē iesaistīto personālu.

	Pieteikums par piedalīšanos iepirkumā saskaņā ar nolikuma 1.pielikumā esošo veidlapu (formu).

Svarīgi:

Pieteikumā (šeit - pieteikuma veidlapā (formā)) ir iekļauts attiecīgais apliecinājums par konkrētās prasības ievērošanu. 

	10.3.
	Pretendentam piedāvājumā jānorāda visi piesaistītie apakšuzņēmēji.

Skaidrojums: 

Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.

	
1) Informācija par apakšuzņēmējiem saskaņā ar nolikuma 8.pielikumā esošo veidlapu (formu);
2) Apakšuzņēmēja apliecinājums saskaņā ar nolikuma 9.pielikumā esošo veidlapu (formu).*

*jāiesniedz par katru piesaistīto apakšuzņēmēju

Svarīgi:

Pretendentam, kuram tiks piešķirtas līguma slēgšanas tiesības ne vēlāk kā uzsākot iepirkuma līguma izpildi, būs atsevišķi jāiesniedz pakalpojumu sniegšanā iesaistīto apakšuzņēmēju saraksts, kurā būs jānorāda apakšuzņēmēja nosaukums, kontaktinformācija un to pārstāvēttiesīgā persona, ciktāl minētā informācija ir zināma. Sarakstā būs jānorāda arī pretendenta apakšuzņēmēju apakšuzņēmēji. Iepirkuma līguma izpildes laikā līguma izpildītājam būs jāpaziņo pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts pakalpojumu sniegšanā.


	10.4.
	Ja pretendents balstās uz citu personu iespējām, lai apliecinātu tā atbilstību izvirzītajām kvalifikācijas prasībām, tad pretendentam ir jāpierāda, ka tam faktiski būs pieejami šo personu resursi.

Skaidrojums:
 
Piegādātājs var balstīties uz citu personu saimnieciskajām un finansiālajām spējām vai tehniskajām un profesionālajām spējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.

Ja pretendents balstās uz citas personas saimnieciskajām un finansiālajām spējām, tad tām jābūt solidāri atbildīgām par iepirkuma līguma izpildi.

Ja pretendents balstās uz citas personas profesionālo pieredzi vai prasībām atbilstoša personāla pieejamību, tad balstīšanās uz citas personas iespējām ir pieļaujama tikai tad, ja šī persona sniegs pakalpojumus, kuru izpildei attiecīgās spējas ir nepieciešamas.

	
1) Informācija par personām, uz kuru iespējām pretendents balstās, lai apliecinātu tā atbilstību izvirzītajām kvalifikācijas prasībām, saskaņā ar nolikuma 8.pielikumā esošo veidlapu (formu);
2) Personas, uz kuras iespējām pretendents balstās, lai apliecinātu tā atbilstību izvirzītajām kvalifikācijas prasībām, apliecinājums saskaņā ar nolikuma 10.pielikumā esošo veidlapu (formu).*

*jāiesniedz par katru personu, uz kuras iespējām pretendents balstās

Gadījumā, ja pretendents balstās uz apakšuzņēmēja iespējām, tam jāiesniedz gan apakšuzņēmēja apliecinājums (nolikuma 9.pielikums), gan personas, uz kuras iespējām pretendents balstās, lai apliecinātu tā atbilstību izvirzītajām kvalifikācijas prasībām, apliecinājums (nolikuma 10.pielikums).

	10.5.
	Ja pretendents ir piegādātāju apvienība, pretendentam jānorāda piegādātāju apvienības dalībnieku sadarbības formu/veidu iepirkuma līguma izpildē. 

	Visu piegādātāju apvienības dalībnieku vienošanās par piegādātāju apvienības izveidi, norādot: 1) informāciju par piegādātāju apvienības dalībniekiem un to sadarbības mērķi; 2) piegādātāju apvienības pilnvaroto pārstāvi iesniegt piedāvājumu; 3) sniedzamo pakalpojumu sadalījumu - katra piegādātāju apvienības dalībnieka sniedzamos pakalpojumus un to apjomu; 4) atbildības sadalījumu starp piegādātāju apvienības dalībniekiem.



11. Prasības iespējām veikt profesionālo darbību un iesniedzamie dokumenti:

	Punkts
	Prasība
	Iesniedzamie dokumenti

	11.1.
	Pretendentam jābūt reģistrētam Latvijas Republikas normatīvajos aktos noteiktajā kārtībā vai atbilstoši tās ārvalsts normatīvajos aktos noteiktajai kārtībai, kurā pretendents ir dibināts.

Prasība attiecas arī uz pretendenta apakšuzņēmējiem; piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība.
	Latvijas Republikas Uzņēmumu reģistrā reģistrētajiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība) dokumenti nav jāiesniedz. Par šāda pretendenta un minēto personu reģistrācijas faktu pasūtītājs pārliecinās Uzņēmumu reģistra (https://www.ur.gov.lv/lv) datubāzē.

Latvijas Republikā reģistrētiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība), kas nav reģistrēti Uzņēmumu reģistrā, jāiesniedz reģistrāciju apliecinošie dokumenti vai jānorāda publiskā datubāze, kurā ir iespējams pārliecināties par attiecīgo reģistrācijas faktu.

Ārvalstīs reģistrētajiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība) jāiesniedz komersanta reģistrāciju apliecinoši dokumenti vai jānorāda publiskā datubāze, kurā ir iespējams pārliecināties par attiecīgo reģistrācijas faktu, gadījumā, ja attiecīgās ārvalsts normatīvie akti paredz reģistrāciju.


	11.2.
	Pretendentam jābūt tiesīgam sniegt projektēšanas un autoruzraudzības pakalpojumus Latvijas Republikā.

Prasība attiecas arī uz pretendenta apakšuzņēmējiem; piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība, gadījumā, ja attiecīgās personas sniegs projektēšanas un autoruzraudzības pakalpojumus.
	Latvijas Republikā reģistrētajiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība) dokumenti nav jāiesniedz. Par šāda pretendenta un minēto personu reģistrācijas faktu pasūtītājs pārliecinās Būvniecības informācijas sistēmas (https://bis.gov.lv/) datubāzē.

Ārvalstīs reģistrētajiem pretendentiem (kā arī apakšuzņēmējiem, piegādātāju apvienības dalībniekiem, ja pretendents ir piegādātāju apvienība; personālsabiedrības biedriem, ja pretendents ir personālsabiedrība) jāiesniedz dokumenti, kas apliecina to tiesības sniegt projektēšanas un autoruzraudzības pakalpojumus, vai jānorāda publiskā datubāze, kurā ir iespējams pārliecināties par attiecīgo pakalpojumu sniegšanas tiesībām.




12. Prasības saimnieciskajam un finansiālajam stāvoklim un iesniedzamie dokumenti: 

Šādas prasības netiek izvirzītas.

13. Prasības tehniskajām un profesionālajām spējām un iesniedzamie dokumenti: 

	Punkts
	Prasība
	Iesniedzamie dokumenti

	13.1.
	Pretendentam iepriekšējo 5 (piecu) gadu laikā jābūt šādai projektēšanas pieredzei:

Pretendents iepriekšējo 5 (piecu) gadu laikā ir izstrādājis (projektējis) 1 (vienu) 
būvniecības ieceres dokumentāciju, kas atbilst visām šādām prasībām:

1) projektējamā būve (būvobjekts) ir ēka vai ēkas daļa;
2) ir veikta elektroapgādes un/vai elektronisko sakaru tīklu vai sistēmu risinājumu projektēšana;
3) ir veikta telpas/telpu atjaunošanas un/vai pārbūves, un/vai restaurācijas, un/vai jaunas būvniecības risinājumu projektēšana;
4) būvniecības ieceres dokumentācija ir apstiprināta būvvaldē vai institūcijā, kas pilda būvvaldes funkcijas, vai līdzvērtīgā iestādē ārvalstīs.

Skaidrojums: 

Ar iepriekšējiem pieciem gadiem saprotams šāds laika periods: no 2021.gada 1.janvāra līdz piedāvājumu iesniegšanas dienai. 

Par būvniecības ieceres izstrādes datumu tiks uzskatīts datums, kurā būvniecības ieceres dokumentācija ir apstiprināta būvvaldē vai institūcijā, kas pilda būvvaldes funkcijas, vai līdzvērtīgā iestādē ārvalstīs.

Ar būvniecības ieceres dokumentāciju šī iepirkuma nolikuma izpratnē attiecībā uz izvirzītājām prasībām pretendentam un tā personālam (speciālistiem) ir saprotama projektēšanas darbu rezultātā izstrādātā būvniecības ieceres dokumentācija/projekta dokumentācija

Ar būvniecības ieceres dokumentācijas izstrādi attiecībā uz pretendentu ir saprotama būvniecības ieceres dokumentācijas izstrāde galvenā būvniecības ieceres dokumentācijas izstrādātāja statusā (tikai atsevišķu būvniecības ieceres dokumentācijas sadaļas/sadaļu izstrāde apakšuzņēmēja statusā netiks uzskatīta par atbilstošu).

	
1) Informācija par pretendenta pieredzi saskaņā ar iepirkuma nolikuma 4.pielikumā esošo veidlapu (formu);
2) Pieredzi apliecinošas būvniecības ieceres dokumentācijas pasūtītāja atsauksme vai izziņa, vai cits līdzvērtīgs dokuments, kas apliecina pretendenta atbilstību izvirzītajām prasībām. Gadījumā, ja attiecīgo pieredzi apliecinošas būvniecības ieceres dokumentācijas pasūtītājs/pasūtītāji (vai personas, kas to/tos pārstāv) ir veikuši vai veic publisku būvdarbu iepirkumu saskaņā ar pieredzi apliecinošu būvniecības ieceres dokumentāciju un informācija par šādu iepirkumu (un būvniecības ieceres dokumentāciju) ir brīvi un pilnīgi pieejama publiskajā datubāzē* (piemēram, Elektronisko iepirkumu sistēmā), tad pretendents var nesniegt šajā punktā norādītos dokumentus (pilnīgi vai daļēji, atkarībā no informācijas apjoma, kas ir pieejama attiecīgajā datubāzē un kas apliecina pretendenta atbilstību izvirzītajām prasībām) un to vietā iepirkuma nolikuma 4.pielikumā esošajā veidlapā (formā) norādīt attiecīgā iepirkuma nosaukumu, identifikācijas numuru un tiešsaisti, pēc kā Iepirkuma komisija būs spējīga attiecīgo iepirkumu pārbaudīt un pārliecināties par pretendenta atbilstību izvirzītajām prasībām.

*lūdzam ņemt vērā, ka datubāze, kurā lai piekļūtu informācijai ir nepieciešama atsevišķa reģistrācija, piekļuves tiesības un/vai atļaujas no pasūtītāja (vai kādām citām personām) netiks uzskatītas par publiskām 

Svarīgi: 

Pretendentam jāņem vērā, ka ar iesniegtajiem dokumentiem un/vai norādīto informāciju pilnīgi un nepārprotami jāapliecina tā atbilstība izvirzītajām prasībām.

Pretendenta pašapliecinājumi (piemēram, paša pretendenta apliecinājums, ka tas atbilst prasībām, vai paša pretendenta izdotie dokumenti, kuros norādītā informācija nav objektīvi pārbaudāma), vai dokumenti, kuru izcelsme nav nosakāma (piemēram, atsevišķa būvniecības ieceres dokumentācija, kas nav nedz parakstīta, nedz apliecināta no pasūtītāja vai kompetentās iestādes/institūcijas puses) netiks uzskatīti par prasības izpildi apliecinošiem dokumentiem.


	13.2.
	Pretendentam jābūt pieejamiem projektēšanas un autoruzraudzības pakalpojumu sniegšanai nepieciešamajiem speciālistiem:

1) Būvniecības ieceres dokumentācijas izstrādes vadītājs - arhitekts vai ēku konstrukciju projektētājs;

2) [bookmark: _Hlk196468786]Arhitekts;

3) Ēku konstrukciju projektētājs; 

4) Elektroietaišu projektētājs.

Svarīgi: 

Speciālistiem jābūt būvprakses sertifikātiem (izņemot arhitektu, kuram jābūt arhitekta prakses sertifikātam) attiecīgajās darbības sfērās vai jābūt iegūtai ārvalsts līdzvērtīgai profesionālai kvalifikācijai, kas dod tiesības sniegt attiecīgos pakalpojumus Latvijas Republikā normatīvajos aktos noteiktajā kārtībā.

Pretendents ir tiesīgs norādīt/piedāvāt vienu un to pašu personu (speciālistu) vairākās lomās/sfērās, ar nosacījumu, ka šai personai ir atbilstoša kvalifikācija, lai izpildītu visu to nolikuma punktu prasības, kuru ietvaros persona tiek norādīta/piedāvāta.


Pretendentam jāņem vērā, ka šajā prasībā minēto speciālistu saraksts var nebūt izsmeļošs. Pretendentam pašam patstāvīgi jāizvērtē iepirkuma priekšmeta apjoms un jāpiesaista trūkstošie - šajā prasībā nenorādītie - speciālisti (taču šādi speciālisti nav jānorāda piedāvājumā).


	
Speciālistu saraksts saskaņā ar nolikuma 5.pielikumā esošo veidlapu (formu)

Par speciālistu arhitekta prakses/būvprakses tiesībām un saistību ar pretendentu, tā apakšuzņēmēju, vai piegādātāju apvienības dalībnieku, ja pretendents ir piegādātāju apvienība, Iepirkuma komisija pārliecinās Būvniecības informācijas sistēmas datubāzē (https://bis.gov.lv/).

Ja speciālists ir ārvalsts speciālists, tad šādam speciālistam jāatbilst attiecīgās ārvalsts izglītības un profesionālās kvalifikācijas prasībām attiecīgās profesionālās darbības veikšanai. Par šādu speciālistu pretendents iesniedz profesionālo kvalifikāciju apliecinoša dokumenta kopiju un apliecinājumu brīvā formā, ka tā norādītais ārvalsts speciālists ir tiesīgs sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 10 (desmit) dienu laikā no iepirkuma līguma noslēgšanas normatīvajos aktos noteiktajā kārtībā iesniegs Latvijas Republikas atzīšanas institūcijas deklarāciju par īslaicīgu profesionālo pakalpojumu sniegšanu Latvijas Republikā reglamentētajā profesijā*.

*attiecas uz personām, kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kuru sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts. Personām no citām valstīm ir jāveic pilnā kvalifikācijas atzīšana, piemērojot vispārējo profesionālās kvalifikācijas atzīšanas kārtību (arī gadījumos, ja šīs personas Latvijā profesionālos pakalpojumus sniegs īslaicīgi). 

Informatīvi:

Detalizētāk par ārvalsts speciālista tiesībām  sniegt pakalpojumus Latvijas Republikā pretendents var skatīt likumā "Par reglamentētajām profesijām un profesionālās kvalifikācijas atzīšanu" un 21.01.2021. Ministru kabineta noteikumos Nr.47 "Īslaicīgu profesionālo pakalpojumu sniegšanas kārtība Latvijas Republikā reglamentētā profesijā"


	13.3.
	Ja pretendents iepirkuma nolikuma 13.2.punkta prasību izpildei norāda speciālistu, kas nav pretendenta, tā apakšuzņēmēja, vai piegādātāju apvienības dalībnieka, ja pretendents ir piegādātāju apvienība, darbinieks, tad pretendentam ir jāpierāda, ka attiecīgais speciālists ir informēts par tā norādīšanu pretendenta piedāvājumā un to, ka speciālists apņemas piedalīties iepirkuma līguma izpildē.

	Speciālista apliecinājums saskaņā ar nolikuma 7.pielikumā esošo veidlapu (formu).




14. Prasības finanšu piedāvājuma sagatavošanai un iesniegšanai:

14.1. Par finanšu piedāvājumu uzskata aizpildītu finanšu piedāvājumu un EIS ievadīto informāciju.
14.2. Finanšu piedāvājumu sagatavo un iesniedz saskaņā ar iepirkuma nolikuma 2.pielikumā esošo veidlapu (formu), norādot visas pieprasītās izmaksas. Finanšu piedāvājuma veidlapā (formā) norādīto apliecinājumu ir aizliegts dzēst.
14.3. Pretendentam EIS finanšu piedāvājuma ievadlaukā jāievada kopējā piedāvātā līgumcena bez pievienotās vērtības nodokļa (PVN).
14.4. Finanšu piedāvājumā iekļauj visas iespējamās izmaksas, kas saistītas ar konkrēto pakalpojumu sniegšanu un iepirkuma līguma izpildi. 

15. Prasības tehniskā piedāvājuma sagatavošanai un iesniegšanai:

15.1. Tehnisko piedāvājumu sagatavo un iesniedz saskaņā ar iepirkuma nolikuma 3.pielikumā esošo veidlapu (formu).

16. Prasības piegādātāju apvienībām:

16.1. Iepirkuma nolikumā noteiktās prasības attiecībā uz tehniskajām un profesionālajām spējām izpilda šādi:
16.1.1. prasību par pretendenta pieredzi (nolikuma 13.1.punkts) piegādātāju apvienība ir tiesīga izpildīt, norādot vismaz viena piegādātāju apvienības dalībnieka pieredzi*;

*norādot viena piegādātāju apvienības dalībnieka pieredzi, jāņem vērā, ka pieredzei jābūt praktiski lietderīgai un izmantojamai iepirkuma līguma izpildē (piemēram, attiecīgajai personai jāiesaistās būvniecības dokumentācijas izstrādē). Nav atļauts prasības izpildei norādīt tāda piegādātāju apvienības dalībnieka pieredzi, kas faktiski neiesaistīsies iepirkuma līguma izpildē (jeb iesaistīsies tikai formāli).

16.1.2. prasību par būvspeciālistu iesaisti (nolikuma 13.2.punkts) piegādātāju apvienība ir tiesīga izpildīt, apvienojot personāla resursus - attiecīgos būvspeciālistus nodrošinot tikai vienam piegādātāju apvienības dalībniekam vai būvspeciālistus nodrošinot vairākiem piegādātāju apvienības dalībniekiem kopā.
16.2. Piegādātāju apvienība, attiecībā uz kuru pieņemts lēmums slēgt iepirkuma līgumu, pēc savas izvēles uz iepirkuma līguma noslēgšanas brīdi izveidojas atbilstoši noteiktam juridiskam statusam vai noslēdz sabiedrības līgumu, vienojoties par piegādātāju apvienības dalībnieku atbildības sadalījumu.

17. Prasības Eiropas vienotā iepirkuma procedūras dokumenta iesniegšanai:

17.1. Pretendents ir tiesīgs iesniegt Eiropas vienoto iepirkuma procedūras dokumentu (EVIPD) kā sākotnējo pierādījumu atbilstībai iepirkumā noteiktajām atlases prasībām. Ja pretendents ir izvēlējies iesniegt EVIPD, tad EVIPD jāiesniedz arī par katru personu, uz kuras iespējām pretendents balstās, lai apliecinātu tā atbilstību iepirkuma nolikumā izvirzītajām kvalifikācijas prasībām; pretendenta apakšuzņēmēju, kura sniedzamo pakalpojumu vērtība ir vismaz 10 000 euro, katru piegādātāju apvienības dalībnieku, ja pretendents ir piegādātāju apvienība.
17.2. EVIPD (tā veidlapa (forma)) ir pieejams interneta vietnē: http://espd.eis.gov.lv/ Iesniedzot EVIPD, attiecīgajai personai jāaizpilda tā I, II, III, IV un VI sadaļa.
17.3. Pasūtītājs piedāvājumu vērtēšanas laikā ir tiesīgs pieprasīt, lai pretendents iesniedz visus vai daļu no dokumentiem, kas apliecina pretendenta atbilstību iepirkuma nolikumā noteiktajām atlases prasībām, un pretendentam ir pienākums šādus dokumentus iesniegt.

IV Pretendentu izslēgšanas iemesli un to pārbaudes kārtība

18. Pretendentu izslēgšanas iemesli:

18.1. Pasūtītājs izslēgs pretendentu no turpmākās dalības iepirkumā, ja pasūtītājam būs pienākums to izslēgt atbilstoši šādiem ārējiem normatīvajiem aktiem: 
18.1.1. Publisko iepirkumu likumu; 
18.1.2. Starptautisko un Latvijas Republikas nacionālo sankciju likumu;
18.1.3. 2014.gada 31.jūlija Padomes Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā;
18.1.4. citiem ārējiem normatīvajiem aktiem, ja tie noteikts attiecīgo pasūtītāja pienākumu un būs attiecināmi uz šo iepirkumu.
18.2. Pretendentu izslēgšanas iemesli ir noteikti:
18.2.1. Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā;
18.2.2. Starptautisko un Latvijas Republikas nacionālo sankciju likuma 11.1 panta pirmajā daļā;
18.2.3. 2014.gada 31.jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā.
18.3. Pretendentu izslēgšanas iemesli attiecas uz šādām personām:
18.3.1. Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14.punktā noteiktie izslēgšanas iemesli - uz pretendentu un arī uz Publisko iepirkumu likuma 42. panta trešās daļas 1., 2., 3.punktā noteiktajām personām;
18.3.2. Publisko iepirkumu likuma 42.panta otrās daļas 1., 2., 3.punktā noteiktie izslēgšanas iemesli - arī uz Publisko iepirkumu likuma 42.panta trešās daļas 4.punktā noteiktajām personām;
18.3.3. Publisko iepirkumu likuma 42.panta otrās daļas 1., 2., 11.punktā noteiktie izslēgšanas iemesli - arī uz Publisko iepirkumu likuma 42.panta trešās daļas 5.punktā noteiktajām personām;
18.3.4. Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas iemesli - uz Starptautisko un Latvijas Republikas nacionālo sankciju likuma 11.1 panta pirmajā daļā noteiktajām personām;
18.3.5. 2014.gada 31.jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā noteiktie izslēgšanas iemesli - uz 2014.gada 31.jūlija Padomes Regulas (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā noteiktajām personām.

19. Pretendentu izslēgšanas iemeslu pārbaudes kārtība:

19.1. Pretendentu izslēgšanas iemeslus (vai šādi iemesli ir attiecināmi uz pretendentu un attiecīgajām personām) pasūtītājs pārbaudīs Publisko iepirkumu likuma 42.pantā noteiktajā kārtībā (ņemot vērā arī Publisko iepirkumu likuma 43.panta noteikumus), Starptautisko un Latvijas Republikas nacionālo sankciju likuma 11.1 pantā noteiktajā kārtībā, kā arī iegūstot pārbaudei nepieciešamo informāciju no informācijas sistēmām un datubāzēm, piedāvājumā norādītās informācijas, vai pieprasot informāciju no pretendenta.
19.2. Pārbaudi par pretendentu izslēgšanas iemesliem pasūtītājs veiks attiecībā uz pretendentu, kuram 
atbilstoši piedāvājuma vērtējumam būtu piešķiramas iepirkuma līguma slēgšanas tiesības.

V Piedāvājumu izvērtēšanas kritēriji un piedāvājumu vērtēšanas kārtība

20. Piedāvājumu izvērtēšanas kritēriji:

20.1. Pasūtītājs iepirkuma līguma slēgšanas tiesības piešķirs saimnieciski visizdevīgāko piedāvājumu iesniegušajam pretendentam, kuru noteiks pēc cenas un kvalitātes kritērija:

	Nr.p.k.
	Kritērijs, tā apraksts un novērtēšanas/aprēķināšanas metode
	Maksimālā kritērija vērtība

	1.
	Cena.

Tiek vērtēta un salīdzināta kopējā piedāvātā līgumcena euro bez PVN, kas norādīta pretendenta finanšu piedāvājumā. Novērtējums - punkti - par cenu (C) tiek aprēķināts un piešķirts, izmantojot šādu formulu: 

C= Cmin / CP x 98, kur:
Cmin = viszemākā piedāvātā kopējā līgumcena no visiem piedāvājumiem  
CP = pretendenta piedāvātā kopējā līgumcena

	98

	2.
	Būvniecības ieceres dokumentācijas izstrādes vadītāja pieredze.

Tiek vērtēta šāda piesaistītā būvniecības ieceres dokumentācijas izstrādes vadītāja pieredze:
[bookmark: _Hlk196466735]
iepriekšējo 5 (piecu) gadu laikā būvniecības ieceres dokumentācijas izstrādes vadītājs ir vadījis 1 (vienas) būvniecības ieceres dokumentācijas izstrādi, kas atbilst visām šādām prasībām:

1) projektējamā būve ir ēkas vai ēkas daļas atjaunošana un/vai pārbūve un/vai restaurācija un/vai jaunbūve;
2) tika projektētas energoefektīvas apgaismojuma ietaises vai energoefektīvi apgaismojuma būvizstrādājumi;
3) [bookmark: _Hlk196466765]būvniecības ieceres dokumentācija ir apstiprināta būvvaldē vai institūcijā, kas pilda būvvaldes funkcijas, vai līdzvērtīgā iestādē/institūcijā ārvalstīs. 

Novērtējums – punkti – par būvniecības ieceres dokumentācijas izstrādes vadītāja pieredzi tiek piešķirti, ja būvniecības ieceres dokumentācijas vadītājam ir šajā kritērijā minētā pieredze. 

Par kritērijā noteiktajām prasībām neatbilstošu pieredzi punkti netiek piešķirti (t.i. novērtējums par neatbilstošu būvniecības ieceres dokumentāciju ir 0 punkti). Punkti netiek piešķirti arī gadījumā, ja nav iesniegti speciālista pieredzi apliecinoši dokumenti vai nav sniegta speciālista pieredzi apliecinoša informācija un šādu trūkstošo dokumentu vai informāciju nav iespējams pieprasīt no pretendenta piedāvājumu vērtēšanas laikā atbilstoši Publisko iepirkumu likuma noteikumiem.

Svarīgi:

Būvniecības ieceres dokumentācijas izstrādes vadītājs, kuru pretendents norāda/piedāvā šī kritērija ietvaros ir viena un tā pati persona (tas pats speciālists), kuru pretendents ir norādījis/piedāvājis iepirkuma nolikuma 13.2.punkta prasību izpildes ietvaros kā būvniecības ieceres dokumentācijas izstrādes vadītāju - pretendents nav tiesīgs norādīt/piedāvāt atšķirīgus būvniecības ieceres dokumentācijas izstrādes vadītājus (vairākas personas), piemēram, vienu, izpildot iepirkuma nolikuma 13.2.punkta prasības, un otru, izpildot šī kritērija prasības. 

20.2. Būvniecības ieceres dokumentācijas izstrādes vadītāja pieredzes (kuru pretendents ir norādījis kritērija "Būvniecības ieceres dokumentācijas izstrādes vadītāja pieredze" ietvaros saskaņā ar nolikuma 20.1.punktu) apliecināšanai jāiesniedz:
20.2.1. informācija par būvniecības ieceres dokumentācijas izstrādes vadītāja pieredzi saskaņā ar nolikuma 6.pielikumā esošo veidlapu (formu);
20.2.2. pieredzi apliecinošas būvniecības ieceres dokumentācijas pasūtītāja atsauksme vai izziņa, vai cits līdzvērtīgs dokuments, kas apliecina būvniecības ieceres dokumentācijas izstrādes vadītāja atbilstību attiecīgajā kritērijā izvirzītajām prasībām. Gadījumā, ja attiecīgo pieredzi apliecinošu būvniecības ieceres dokumentāciju pasūtītājs/pasūtītāji (vai personas, kas to/tos pārstāv) ir veikuši vai veic publisku būvdarbu iepirkumu saskaņā ar pieredzi apliecinošu būvniecības ieceres dokumentāciju un informācija par šādu iepirkumu (un būvniecības ieceres dokumentāciju) ir brīvi un pilnīgi pieejama publiskajā datubāzē* (piemēram, Elektronisko iepirkumu sistēmā), tad pretendents var nesniegt šajā punktā norādītos dokumentus (pilnīgi vai daļēji, atkarībā no informācijas apjoma, kas ir pieejama attiecīgajā datubāzē un kas apliecina būvniecības ieceres dokumentācijas izstrādes vadītāja pieredzes atbilstību izvirzītajām prasībām) un to vietā iepirkuma nolikuma 6.pielikumā esošajā veidlapā (formā) norādīt attiecīgā iepirkuma nosaukumu, identifikācijas numuru un tiešsaisti, pēc kā Iepirkuma komisija būs spējīga attiecīgo iepirkumu pārbaudīt un pārliecināties par būvniecības ieceres dokumentācijas izstrādes vadītāja pieredzes atbilstību izvirzītajām prasībām. 

*lūdzam ņemt vērā, ka datubāze, kurā lai piekļūtu informācijai ir nepieciešama atsevišķa reģistrācija, piekļuves tiesības un/vai atļaujas no pasūtītāja (vai kādām citām personām) netiks uzskatītas par publiskām

Svarīgi: 

Pretendentam jāņem vērā, ka ar iesniegtajiem dokumentiem un/vai norādīto informāciju pilnīgi un nepārprotami jāapliecina būvniecības ieceres dokumentācijas izstrādes vadītāja atbilstība izvirzītajām prasībām. 

Pretendenta vai norādītā būvniecības ieceres dokumentācijas izstrādes vadītāja pašapliecinājumi (piemēram, paša pretendenta vai speciālista apliecinājums, ka attiecīgais speciālists atbilst prasībām, vai paša pretendenta vai speciālista izdotie dokumenti, kuros norādītā informācija nav objektīvi pārbaudāma), vai dokumenti, kuru izcelsme nav nosakāma (piemēram, atsevišķa būvniecības ieceres dokumentācija vai atsevišķa būvdarbu izpildes dokumentācija, kas nav nedz parakstīta, nedz apliecināta no pasūtītāja vai kompetentās iestādes/ institūcijas puses) netiks uzskatīti par prasības izpildi apliecinošiem dokumentiem.

20.3. Ja vismaz divu prasībām atbilstošu piedāvājumu novērtējums būs vienāds (gadījumā, kurā tika piešķirts vienāds novērtējuma punktu skaits un faktiski nevar uzreiz noteikt pretendentu, kuram būtu piešķiramas līguma slēgšanas tiesības), pasūtītājs izvēlēsies tā pretendenta piedāvājumu un līguma slēgšanas tiesības piešķirs tam pretendentam, kurš piedāvās augstākas (lielākas) izmaksas izmaksu pozīcijā "autoruzraudzības nodrošināšana". Ja autoruzraudzības izmaksas šādiem pretendentiem arī būs vienādas, tad uzvarētājs tiks noteikts atklātas izlozes kārtībā.
20.4. Par izlozes, kas norādīta iepirkuma nolikuma 20.3.punktā, norises vietu un laiku pretendenti tiek informēti vismaz trīs darbdienas iepriekš.

21. Piedāvājumu vispārīgā vērtēšanas kārtība:

21.1. Pretendentu piedāvājumi tiek vērtēti slēgtā sēdē.
21.2. Pretendentu piedāvājumi tiek vērtēti atsevišķos piedāvājumu vērtēšanas posmos.
21.3. Pirmajā piedāvājumu vērtēšanas posmā piedāvājumus vērtē atbilstoši piedāvājuma izvērtēšanas kritērijiem, lai noteiktu pretendentu, kura piedāvājums iegūs visaugstāko novērtējumu, un līdz ar to kuram būtu piešķiramas līguma slēgšanas tiesības.
21.4. Otrajā piedāvājumu vērtēšanas posmā tiek vērtēts pretendenta, kuram būtu piešķiramas līguma slēgšanas tiesības, iesniegtais tehniskais piedāvājums.
21.5. Trešajā piedāvājumu vērtēšanas posmā tiek vērtēta pretendenta, kuram būtu piešķiramas līguma slēgšanas tiesības, un kura iesniegtais tehniskais piedāvājums atzīts par atbilstošu nolikuma prasībām, atbilstība kvalifikācijas prasībām (ieskaitot nolikuma 10.punktā noteiktās prasības).
21.6. Ceturtajā piedāvājumu vērtēšanas posmā tiek pārbaudīts vai uz pretendentu, kuram atbilstoši iepriekšējo vērtēšanas posmu rezultātiem būtu piešķiramas iepirkuma līguma slēgšanas tiesības, ir attiecināmi pretendentu izslēgšanas iemesli.
21.7. Piedāvājuma noformējums tiek pārbaudīts katrā piedāvājumu vērtēšanas posmā atbilstoši tajā vērtējamiem/pārbaudāmiem dokumentiem un informācijai. Ja konstatē noformējuma trūkumus, tad tiek izvērtēts to būtiskums un tiek lemts par piedāvājuma tālāku izskatīšanu.
21.8. Ja Pasūtītājs kādā piedāvājumu vērtēšanas posmā konstatē, ka no pretendenta, kura piedāvājums tika vērtēts, būtu pieprasāms skaidrojums vai pieprasāma papildu vai trūkstošā informācija, vai pieprasāma kļūdu novēršana, vai pieprasāmi papildu dokumenti, Pasūtītājs lietderības un laika ekonomijas apsvērumu dēļ ir tiesīgs šādu piedāvājumu izvērtēt uzreiz pilnībā visos piedāvājumu vērtēšanas posmos (izņemot ceturto), nolūkā pārbaudīt vai piedāvājums nebūtu noraidāms.

22. Piedāvājumu vērtēšanas kārtība atbilstoši piedāvājuma izvērtēšanas kritērijiem: 

22.1. Piedāvājumus novērtē pēc nolikuma 20.1.punktā norādītajiem kritērijiem, piešķirot vērtējumu katrā kritērijā - "Cena" un "Būvniecības ieceres dokumentācijas izstrādes vadītāja pieredze".
22.2. Piedāvājumu vērtēšanas laikā (atbilstoši kritērijiem) tiek noteikts piedāvājums, kuram atbilstoši novērtējumam piešķirams lielākais punktu skaits. Šādu piedāvājumu iesniegušais pretendents tiek uzskatīts par pretendentu, kuram būtu piešķiramas līguma slēgšanas tiesības.  

23. Finanšu piedāvājumu vērtēšana:

23.1. Finanšu piedāvājumi tiek vērtēti, novērtējot piedāvājumus atbilstoši piedāvājuma izvērtēšanas kritērijiem (kritērija "Cena" ietvaros).
23.2. Pasūtītājs pārbauda finanšu piedāvājumu atbilstību izvirzītajām prasībām, kā arī izvērtē finanšu piedāvājumos norādītās izmaksas.
23.3. Finanšu piedāvājuma vērtēšanas laikā pasūtītājs izvērtē, vai piedāvājums nebūtu uzskatāms par nepamatoti lētu. Ja Pasūtītājs konstatē nepamatoti lēta piedāvājuma pazīmes un piedāvājums šķiet nepamatoti lēts, pasūtītājs rīkojas Publisko iepirkumu likuma 53.pantā noteiktajā kārtībā.

24. Tehnisko piedāvājumu vērtēšana:

24.1. Pasūtītājs pārbauda tehnisko piedāvājumu atbilstību izvirzītajām prasībām.

25. Kvalifikācijas atbilstības vērtēšana:

25.1. Pasūtītājs izvērtē pretendenta iesniegtos kvalifikāciju apliecinošus dokumentus un pārbauda tā atbilstību izvirzītajām prasībām.
25.2. Pasūtītājs vienlaikus izvērtē pretendenta iesniegtos dokumentus/informāciju, kas iesniedzami/a atbilstoši nolikuma 10.punktam.

26. Pretendenta piedāvājuma noraidīšana: 

26.1. Pretendenta piedāvājums tiek noraidīts, ja:
26.1.1. ir iesniegti piedāvājuma varianti;
26.1.2. nav iesniegts finanšu piedāvājums vai nav iesniegts tehniskais piedāvājums;
26.1.3. finanšu piedāvājums ir iesniegts par nepilnu iepirkuma priekšmeta apjomu;
26.1.4. piedāvājumu vērtēšanas laikā pretendents pēc būtības groza finanšu piedāvājumu;
26.1.5. finanšu piedāvājums ir neskaidrs vai tajā ir acīmredzamas pārrakstīšanās kļūdas, un:
26.1.5.1. atbilstoši Publisko iepirkumu likuma noteikumiem nav iespējams pieprasīt pretendentu skaidrot vai papildināt finanšu piedāvājumā iekļauto informāciju un novērst kļūdas;
26.1.5.2. pasūtītājs atbilstoši Publisko iepirkumu likuma noteikumiem ir pieprasījis pretendentu skaidrot vai papildināt finanšu piedāvājumā iekļauto informāciju un novērst kļūdas, taču pretendents nav veicis šādu skaidrošanu/papildināšanu/novēršanu pasūtītāja noteiktajā termiņā.
26.1.6. piedāvājums jānoraida kā nepamatoti lēts atbilstoši Publisko iepirkumu likuma 53.panta noteikumiem; 
26.1.7. tehniskajā piedāvājumā nav ietverti vai ir mainīti pieprasītie apliecinājumi;
26.1.8. piedāvājumu vērtēšanas laikā pretendents pēc būtības groza tehnisko piedāvājumu;
26.1.9. tehniskais piedāvājums ir neskaidrs vai tajā ir acīmredzamas pārrakstīšanās kļūdas, un:
26.1.9.1. atbilstoši Publisko iepirkumu likuma noteikumiem nav iespējams pieprasīt pretendentu skaidrot vai papildināt tehniskajā piedāvājumā iekļauto informāciju un novērst kļūdas;
26.1.9.2. pasūtītājs atbilstoši Publisko iepirkumu likuma noteikumiem ir pieprasījis pretendentu skaidrot vai papildināt tehniskajā piedāvājumā iekļauto informāciju un novērst kļūdas, taču pretendents nav veicis šādu skaidrošanu/papildināšanu/novēršanu pasūtītāja noteiktajā termiņā.
26.1.10. kvalifikāciju apliecinoši dokumenti nav iesniegti (tai skaitā, ja tie iesniegti tikai daļēji jeb nepilnā nepieciešamajā apjomā) un atbilstoši Publisko iepirkumu likuma noteikumiem nav iespējams pieprasīt pretendentu šādus dokumentus iesniegt;
26.1.11. iesniegtie kvalifikāciju apliecinoši dokumenti nesatur informāciju, kas ļautu objektīvi un nepārprotami pārliecināties par prasību izpildi, un atbilstoši Publisko iepirkumu likuma noteikumiem nav iespējams pieprasīt pretendentu iesniegt trūkstošo informāciju;
26.1.12. iesniegtie kvalifikāciju apliecinoši dokumenti ir neskaidri un tāpēc nevar pārliecināties par prasību izpildi, un atbilstoši Publisko iepirkumu likuma noteikumiem nav iespējams pieprasīt pretendentu šādos dokumentos iekļauto informāciju skaidrot;
26.1.13. pasūtītājs atbilstoši Publisko iepirkumu likuma noteikumiem ir pieprasījis pretendentu iesniegt kvalifikāciju apliecinošus dokumentus, vai ir pieprasījis izskaidrot vai papildināt kvalifikāciju apliecinošajos dokumentos iekļauto informāciju, taču pretendents nav veicis šādu skaidrošanu/papildināšanu/iesniegšanu pasūtītāja noteiktajā termiņā.
26.1.14. citos gadījumos, kad piedāvājums ir uzskatāms par neatbilstošu un tāpēc būtu noraidāms.

[bookmark: _Toc135055589]VI Iepirkuma līguma slēgšana

27. [bookmark: _Hlk87360386]Iepirkuma līguma sagatavošanas un slēgšanas kārtība:

27.1. Iepirkuma līgums tiks sagatavots atbilstoši iepirkuma līguma projekta, kas pievienots nolikuma 12.pielikumā, noteikumiem. 
27.2. Pretendentam ir pienākums parakstīt attiecīgo iepirkuma līgumu piecu darbdienu laikā no attiecīgā pasūtītāja elektroniski nosūtīta rakstiska pieprasījuma saņemšanas. Ja pretendents, kuram tika piešķirtas iepirkuma līguma slēgšanas tiesības, nokavē minēto termiņu (neparaksta un nenosūta pasūtītājam no savas puses parakstītu iepirkuma līgumu), pasūtītājs šādu kavējumu ir tiesīgs uzskatīt par atteikšanos slēgt iepirkuma līgumu.



VII Datu aizsardzība

28. Datu aizsardzības noteikumi:

28.1. Pasūtītājs iepirkuma ietvaros apstrādā personas datus, kas ietverti pretendentu iesniegtajos piedāvājumos un tiem pievienotajos dokumentos, lai nodrošinātu iepirkuma procedūras norisi, piedāvājumu izvērtēšanu, lēmumu pieņemšanu, iepirkuma līguma noslēgšanu un izpildi, kā arī normatīvajos aktos noteikto pienākumu izpildi.
28.2. Pretendents, iesniedzot piedāvājumu, apliecina, ka piedāvājumā norādīto fizisko personu dati ir iegūti un iesniegti tiesiski un attiecīgās fiziskās personas ir informētas par to datu nodošanu pasūtītājam un apstrādi šīs iepirkuma procedūras ietvaros.
28.3. Pasūtītājs ir tiesīgs nodot vai izpaust iepirkuma ietvaros saņemtos personas datus normatīvajos aktos noteiktajos gadījumos un apjomā, tai skaitā iepirkuma komisijas locekļiem, pasūtītāja darbiniekiem, piesaistītajiem ekspertiem, kā arī uzraudzības, kontroles, audita un tiesu iestādēm.
28.4. Personas dati tiek glabāti normatīvajos aktos noteiktajā termiņā.

VIII Pielikumi

29. Iepirkuma nolikumam ir šādi pielikumi*:
29.1. 1.pielikums - pieteikums par piedalīšanos iepirkumā;
29.2. 2.pielikums - finanšu piedāvājums;
29.3. 3.pielikums - tehniskais piedāvājums;
29.4. 4.pielikums - informācija par pretendenta pieredzi;
29.5. 5.pielikums - speciālistu saraksts;
29.6. 6.pielikums - informācija par būvniecības ieceres dokumentācijas izstrādes vadītāja pieredzi;
29.7. 7.pielikums - speciālista apliecinājums;
29.8. 8.pielikums - informācija par apakšuzņēmējiem un personām, uz kuru iespējām pretendents balstās, lai apliecinātu tā atbilstību iepirkuma nolikumā izvirzītajām kvalifikācijas prasībām;
29.9. 9.pielikums - apakšuzņēmēja apliecinājums;
29.10. 10.pielikums - personas, uz kuras iespējām pretendents balstās, lai pierādītu tā atbilstību iepirkuma nolikumā noteiktajām prasībām, apliecinājums;
29.11. 11.pielikums - tehniskā specifikācija (projektēšanas uzdevums) ar tās pielikumiem;
29.12. 12.pielikums - iepirkuma līguma projekts.


Svarīgi: 

Ērtības un pārskatāmības nolūkā visi nolikuma pielikumi ir nodalīti no nolikuma kā pamatdokumenta (faila/datnes) un ievietoti EIS (pie šī iepirkuma) kā atsevišķi dokumenti (faili/datnes vai to kopums).
